Long Laikim Tru Em I Long Larim Ol Narapela I Stap Gut
Dispela graun olgeta nau em i no gat helpim olgeta taim bikpela sik COVID-19 i stap yet samting
bilong kamapim nogut long olgeta man. Maski ol saveman i no stop liklik long wokim ol traim na
stadi long ol klinik i go long painim rait marasin na sut bilong dispela sik, em i luk olsem dispela
bikpela hevi long sait bilong helt long dispela graun olgeta em i no pinis yet, i no long taim bihain
klostu nau.
Bikos i gat mak long wanem samting ol man i inap mekim, i no gat wanpela tok birua long wanem
samting yumi nidim nau em i God i ken wokim wok bilong helpim yumi. Ol dispela i ol samting i stap
long hapsait bilong pawa bilong bosim bilong man tasol God i inap bosim ol. Na i gat ol samting i stap
long hapsait bilong strong bilong man tasol em i isi long God I Gat Olgeta Strong long wokim wok
long ol.
Long planti taim tru, God i bin pruvim strong na pawa bilong Em long ol bilipman na ol man i no gat
bilip wantaim. Kain olsem, long taim bilong Moses, planti ol wok bilong God i mekim man long
tingting planti, ol Isip i bin witnesim, husat i bin stap ol man i no gat bilip long dispela taim bipo. Taim
king bilong Isip i tok nogat long salim ol Isrel i go fri, God i bin salim ol lain bung bilong ol lang i go
long hap graun bilong Isip, ol dispela i bin pulimapim haus bilong olgeta wan wan Isip, na tu bilong
king bilong Isip wantaim. King bilong Isip i bin singautim Moses na askim em long askim plis long God
long rausim i go ol lang. Moses i bin tok yes long mekim sapos king bilong Isip bai salim ol Isrel i go fri
wantu.
Eksodas 8:31 i tok,
Na BIKPELA i mekim bilong bihainim dispela tok bilong Moses, na Em i rausim ol bikpela bung
bilong ol lang long Fero, na long ol wokboi bilong em, na long ol manmeri bilong em, na i no gat
wanpela i stap yet.
Taim yu tingim na skelim olsem wanem Isip i bin stap wanpela kantri i pulap long pawa long dispela
taim bipo, em i no bin inap mekim wanpela samting long rausim i go ol lain bung bilong ol lang. Tasol
taim Moses i prea long God, God i bin rausim i go olgeta dispela lang na i no gat wanpela lang i bin
stap bek.
Ol lang i stap sampela bilong ol samting God i bin kamapim long nating. Olsem Man husat i bin
kamapim long nating olgeta samting i gat laip, God i gat pawa bilong bosim i inap olgeta antap long
olgeta bilong ol. Olsem na, Em i bin rausim i go i no ol lang tasol tasol tu ol dispela grasopa i bin go
antap long olgeta hap bilong Isip taim king bilong Isip i bin brukim yet promis bilong em bilong salim
ol Isrel i go fri.
Eksodas 10:19 i tok,
Na BIKPELA i tanim bikpela win i kamap strong long hap sandaun. Na dispela i tekewe ol grasop
na tromoi ol long Retsi. Na i no gat wanpela grasop i stap yet insait long olgeta arere bilong graun
bilong Isip.
Wantaim wanpela liklik tok strong i kam long God, wanpela strongpela win i kam long hap wes i bin
winim na rausim i go ol grasopa na tromoi ol i go long solwara Retsi, na i no gat wanpela bilong i bin
stap.
I no gat tupela tingting, long pawa bilong God i stap oltaim oltaim, Em i inap tu long mekim wankain
samting wantaim dispela koronavaires i go bikpela long dispela graun nau. Em i inap tu long rausim
em i go, na tromoi em i go long narapela planet, ating. Na bilong wanem nogat? Olgeta vaires i liklik
tumas bilong agensim pawa bilong God.
Tasol, yumi ken soim God pastaim trupela pasin bilong tanim bel long ol pasin bilong yumi bilong
sakim tok na pasin bilong yumi bilong stap redi long kisim na bihainim ol skul tok bilong Em. Na taim
Em i lukim yumi stap beltru, klia tru Em bai givim yumi sori na kisim bek yumi long dispela bikpela sik.
Ol bikpela bagarap na ol bikpela sik i kam olsem ol kaikai bilong pasin bilong man bilong mekim sin.
Long dispela as trupela pasin bilong yumi bilong tanim bel i ken stap wanpela samting bilong mekim
God long tingim na skelim long pinisim dispela bikpela bagarap. Sapos yumi inap makim tasol wanem
samting ol manmeri bilong Niniva i bin mekim, i no gat tupela tingting, yumi bai kamap fit tu long
kisim sori bilong God olsem ol i bin kamap fit.
Taim ol i lainim long profet Jona olsem God i laik bringim bagarap olgeta long ol, ol manmeri bilong
Niniva i no bin westim taim. Ol i bin tanim bel long ol pasin nogut bilong ol. Ol i bin tambuim kaikai.
Ol i bin tanim na lusim ol pasin nogut bilong ol, na ol i bin prea strong long God. Taim God i lukim
wanem samting ol manmeri bilong Niniva i mekim, stat long king i go daun long ol manmeri i no gat
nem olgeta, Em i bin surikim dispela bagarap olgeta i sapos long pundaun antap long ol, olsem na,
Niniva olgeta i bin stap gut.
Long dispela as oltaim mi askim plis long olgeta wan wan olsem noken lusim pasin bilong beten.
Yumi ken askim long sori bilong God bikos Em i dispela wan husat i pulap olgeta long pawa na
strongpela olgeta. Em wan tasol i inap kisim bek yumi long dispela bikpela sik. Em wan tasol i gat
pawa bilong rausim i go na tu pinisim olgeta dispela koronavaires i inap kilim i dai man.
Long taim bilong nau, namba bilong ol husat i dai pinis i stap yet long mak olsem tausen tausen
olgeta wan wan de, na i gat ol ples we ol i planim ol husat i bin dai long sik COVID-19 long wanpela
pasin i no stretpela.
Tru tru, dispela i no nambawan taim olsem wanpela kain samting olsem i bin kamap. Baibel tu i stori
olsem i gat ol daiman husat ol i no bin planim moa na ol lain i stap klostu long bel bilong ol i no bin
gat sans long krai sori long ol dai bilong ol.
Jeremaia 25:32-33 i tok,
32 BIKPELA bilong ol ami i tok olsem, Lukim, pasin nogut bai go long kantri i go long kantri, na
wanpela bikpela raunwin bai kirap i kam long ol hap arere bilong dispela graun.
33 Na ol lain husat BIKPELA i kilim i dai bai stap long dispela de long wanpela arere bilong dispela
graun, yes, i go inap long arapela arere bilong dispela graun. Ol man i no inap krai sori long ol, o
bungim ol, o planim ol. Ol bai stap olsem pekpek antap long graun.
Man i kisim save pinis long dispela long taim bilong ol bikpela sik bipo, moa yet, long taim Spanish flu
(wanpela kain skinhat wantaim pen long bodi) na bubonic plague (bikpela sik i kam long ol rat) ol i
kamapim bikpela bagarap, taim ol i bin planim olgeta daiman wantaim long wanpela matmat taim ol
i no wokim ol haus krai na planim ol bilong bihainim pasin tumbuna. Ol famili tu i no bin gat sans
long krai sori long ol lain i stap klostu long bel bilong ol husat i bin dai. Na i gat wanpela bikpela sans
tru olsem wankain samting bai kamap gen long taim bilong yumi.
Olsem rait i stap pinis insait long Eklesiastes 3:15,
Dispela samting i bin stap bipo i stap nau. Na dispela samting i bilong kamap yet i bin kamap pinis
bipo. Na God i strong long askim long dispela samting i pinis.
Wanem samting i bin kamap long taim bipo em bai kamap gen. I gat sans olsem ol gutpela samting o
ol samting nogut i bin kamap long taim bipo bai kamap gen long ol man. Em bai bihainim pasin
bilong yumi i go long Man husat i kamapim yumi long nating na olsem wanem yumi lukim Em. Sapos
yumi gat strongpela bel na pasin birua long God, orait ol samting nogut bai kamap gen. Tasol sapos
yumi kam bek long God na soim Em pasin bilong tanim bel i beltru na laik bilong yumi long bihainim
Em, orait, ol gutpela samting bai kamap gen.
Yumi inap lukim olsem dispela graun nau i gat bikpela laik tru long painim dispela sut i inap agensim
sik COVID-19. Tasol taim i no gat wanpela yet, samting i gutpela olgeta yumi inap mekim em i long
prea, narapela long bihainim tru ol strongpela tok gavman i givim long sait bilong helt. Yumi ken prea
olsem yumi bai inap winim dispela sapta i hatpela tru bilong stap bilong yumi, olsem, sapos em i laik
bilong God olsem yumi abrusim dispela bikpela sik. Tasol sapos God i laikim olsem nogat, yumi kisim
wantaim bel olgeta bikos ol laip bilong yumi i stap long tupela han bilong Em. Na tu, God I Gat Olgeta
Strong i save wanem samting i gutpela long ol wok manmeri bilong Em.
Olsem rait i stap pinis insait long Rom 8:28,
Na yumi save long olgeta samting i wok wantaim bilong kamap gutpela long ol husat i laikim tru
God, long ol husat God i singautim bilong bihainim tingting bilong Em bilong mekim samting.
God i inap tanim olgeta samting bilong kamap gutpela long ol husat i laikim Em tru. Long laikim tru
God em i long bihainim ol tok strong bilong Em, na wanpela bilong dispela em i long laikim tru ol
narapela man olsem yumi.
Planti kantri i tok strong long kukim long paia olgeta husat i dai long sik COVID-19. Ating i no olgeta i
gat laik long kukim long paia ol lain i stap klostu long bel bilong ol husat i dai pinis tasol, maski em i
olsem, ol i mas bihainim dispela tok strong bilong ol saveman long helt bikos em i wanpela rot bilong
helpim long stopim dispela bikpela sik. Bikos sapos ol i strong long bihainim ol pasin bilong planim
daiman i bihainim pasin tumbuna, i gat bikpela sans olsem ol memba bilong famili na olgeta man
husat bai kam soim sori long ol, ol bai kisim sik.
Tru tru, pasin bilong kukim daiman long paia em i stap pinis long taim bilong Olpela Testamen. Tasol,
ol i bin mekim em taim narapela kain samting i kamap. Sapos nau, ol i kukim long paia ol man husat i
kisim bagarap long sik COVID-19 bilong pasim vaires long givim sik long planti moa man, long taim
bilong ol Isrel, taim ol i kukim wanpela long paia em i mekim save bilong God long ol husat i mekim
wanpela pasin nogut tru.
Livai 20:14 i tok,
Tasol taim ol man bilong lukautim gaden i lukim em, ol i wok long stretim tok namel long ol yet, i
spik, Dispela em i pikinini bilong kisim samting long papa. Kam, yumi kilim em, inap long samting
papa i laik givim pikinini i ken bilong yumi.
Taim wanpela man husat i kisim wanpela mama na pikinini meri bilong dispela mama wantaim long
kamap ol meri bilong em, dispela em i wanpela pasin i sting tru long ai bilong God. Orait, tripela
wantaim olsem dispela man, mama na pikinini meri bilong dispela mama, ol bai mekim save long ol
wantaim dai taim ol i kukim ol long paia.
Taim ol i givim dispela kain mekim save em i rot bilong God bilong pasim ol Isrel long mekim wanpela
pasin i sting tru, na inap long ol i kamapim pret long God.
Tasol, i no olgeta daiman ol i kukim long paia. I gat ol taim we ol i bin planim daibodi, olsem ol i bin
mekim long King Asa.
2 Stori 16:12,14 i tok,
12 Na Esa, long namba 39 yia em i bosim kingdom, i gat sik nogut long tupela fut bilong em, inap
long sik nogut bilong em i bikpela planti moa yet. Yet, long sik nogut bilong em, em i no painim i
go long BIKPELA, tasol long ol dokta.
14 Na ol i planim em long ol matmat bilong em yet, dispela em i bin wokim bilong em yet long
biktaun bilong Devit, na slipim em long dispela bet i pulap wantaim ol switpela smel na ol kain
kain spais ol i redim wantaim save samting bilong ol saveman bilong wokim ol spais. Na ol i wokim
wanpela bikpela kukim bilong em.
Lasaras tu husat Bikpela Jisas Kraist i bin kirapim, ol i bin planim em tu insait long wanpela matmat.
Long dispela stap bilong yumi nau, pasin bilong kukim long paia ol man husat i dai bikos long sik
COVID-19, em i luk olsem wanpela samting bilong mekim bilong bihainim gutpela tingting na i gat
ona. Sapos yu wari long sait bilong gutpela stap bilong ol narapela man, sapos tru yu laikim tru ol, yu
bai sakrifaisim ol samting yu pilim bilong tingim moa gutpela stap bilong planti.
Yumi gat wanpela as tingting insait long Baibel long mekim olsem.
1 Korin 13:3 i tok,
Na sapos mi givim olgeta kago bilong mi bilong givim kaikai long ol rabisman, na sapos mi givim
bodi bilong mi long ol i ken kukim, na mi no gat pasin bilong laikim tru, em i no helpim mi liklik.
Sapos, bikos long pasin bilong yu bilong laikim tru ol narapela man olsem yu, yu givim bodi bilong yu
bilong kukim long paia bikos yu no laikim ol narapela bai kisim sik, yu mekim wanpela pasin i gutpela
tru. Tru, em i wanpela pasin bilong soim pasin bilong laikim tru.
I gat ol taim ol i kukim ol man long paia bikos ol i bin sambai long bilip na as tingting bilong ol. Olsem
wanem samting i bin kamap long 300,000 man, bikpela hap bilong ol i ol Kristen, husat ol i bin kukim
long paia bikos ol i bin tok nogat long kisim lotu Katolik.
Tru tru, bipo Pop Jon Pol Sekan i dai, em i bin askim long God i lusim ol sin bilong ol long dispela
pasin i no gat sori Katolik Sios i bin mekim agens long ol dispela lain. Ol i bin raitim dispela long
Foreign Post, 16-20 Mas 2000, long Volume 8, Namba 370.
“PLIS FOGIVIM MIPELA. VATICAN – Pop Jon Pol Sekan, taim em i hagim dispela Diwai Kros long Seint
Pita Besilika bilong soim bikpela sori, long wanpela pasin bilong autim sin long pablik i no kamap yet
bipo long histori bilong Roman Katolik Sios, long Sande, em i bin askim God long lusim ol sin bilong
sios long 2,000 yia i go pinis. Pop i minim stret Crusades na dispela 300,000 man na meri husat ol i
bin kukim long paia long Inquisition.”
Ol husat i bin agensim Katolik Sios, ol husat i no laik lotuim ol god giaman na ol piksa bilong god
giaman husat ol i bin kaunim olsem ol man i gat giaman bilip. Olsem na, ol i bin kukim ol long paia
long wok bilong wanem samting ol i kolim Holi Inquisition.
Insait long em yet, i no gat wanpela samting rong wantaim pasin bilong kukim daiman long paia, o
taim wanpela man larim ol narapela i kukim bodi bilong em long paia, moa yet sapos yu mekim em
bikos long pasin bilong yu bilong laikim tru ol narapela. Sapos i no gat narapela, long dai tu, yu inap
yet long mekim sampela samting bilong helpim ol narapela man olsem yu bikos yu laikim tru ol. Na
bikos yu laikim tru ol, yu no gat laik long givim sik long ol.
Bilong toktok strong moa long namba bilong pasin bilong laikim tru ol narapela, larim mi soim gen 1
Korin 13:3, dispela i tok,
Na sapos mi givim olgeta kago bilong mi bilong givim kaikai long ol rabisman, na sapos mi givim
bodi bilong mi long ol i ken kukim, na mi no gat pasin bilong laikim tru, em i no helpim mi liklik.
Sapos yu gat pasin bilong laikim tru, yu bai larim ol narapela i stap gut.
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn